MLDataScientist/Wikipedia-uzbek-2024-05-01 huggingface dataset:
Monika Barbaro

Monica Barbaro (1990-yil 18-iyunda tugʻilgan) – amerikalik taniqli yosh aktrisa. U "The Cathedral" (2021), "Top gun: Maverick" (2022) va „At midnight“ (2023) filmlarida ijro etgan rollari bilan tanilgan. Yosh aktrisa, shuningdek, "UnREAL" (2016), „Chicago Justice“(2017), " The Good Cop" (2018) hamda „FUBAR“ (2023) teleseriallarida bosh rollarda ishtirok etgan.

Taʼlimi 
Barbaro 1990-yil 18-iyunda San-Fransiskoda tavallud topgan. U Kaliforniyaning Mill vodiysida katta boʻlgan va u yerda 2007-yilda Tamalpais High Schoolni tamomlagan. Aktrisaning ota-onasi bolaligida ajrashishgan. Barbaro yoshligida raqsga tusha boshlagan va balet bilan shugʻullangan. Aktyorlik boʻyicha tanlovda u Nyu-York shahridagi Tisch sanʼat maktabida raqs yoʻnalishida diplom oldi. 2010- yilda oʻqishni tugatgandan soʻng, oʻz imkoniyatlaridan kelib chiqib aktyorlik bilan shugʻullanishga qaror qildi va San-Fransiskoga qaytdi. U yerda reklama, qisqa metrajli film yoʻnalishlarida Beverly Hills Playhouse aktyorlik maktabida oʻqigan.

Karyerasi 
Monica 2013-yilda "Itʼs Not About the Nail" filmidagi bosh roli uchun eʼtiborni tortdi, ushbu film turmush qurish paytidagi muloqotlar haqida qisqacha-qisqacha komediyalardan iborat. Uning birinchi yirik televizion roli „UnREAL“ teleserialining ikkinchi mavsumida Yael xarakterini tasvirlash, gavdalantirish edi. Aktrisa ushbu filmidan keyin "Chicago Justice" dramasining aktyorlar tarkibiga qoʻshildi, Dik Vulfning <i id="mwRg">Chikagodagi</i> franshizasida  u Anna Valdez rolini mahorat bilan ijro etgan. 2018-yilda Barbaro, shuningdek, Josh Groban va Tony Danza bilan birga Netflix-ning „<i id="mwTA">The Good Cop</i>“ filmida Cora Vasquez rolini oʻynadi va bu roli ham uning ijodida muvafaqqiyatli rollardan biri edi.

Manbalar

Havolalar 

 
 
1990-yilda tugʻilganlar
Amerikalik televideniye aktrisalari
Yashayotgan insonlar
Aktrisalar
Ajal daftari



Ajal Daftari

Ajal Daftari-Tsugumi Ohba tomonidan qogʻozga tushirilgan va Takeshi Obata tomonidan tasvirlangan yapon manga janriga mansub toʻqima asar. Asar ‘’Weekly Shōnen Jump’’ manga jurnalida 2003-yil dekabridan 2006-yil mayigacha boʻlimlarga boʻlinib, keyihalik esa 12 ta jildda toʻplangan holda taqdim etilgan. Hikoya Layt Yagami, daho oʻrta maktab oʻquvchisi, sirli daftarni topib olishi bilan boslanadi, qaysikim shinigami(oʻlim xudosi) Ryukga tegishli boʻlgan „Ajal daftari“dir. Bu daftar foydalanuvchisi shunday qudratga ega boʻladiki, uning sahifalarida ismi yozilgan har qanday odam daftarda bitilgani kabi oʻlim topadi.. Serialda asosiy syujet Laytning „Ajal Daftari“ dan „Kira“ taxallusi ostida ishlab, oʻzini xudo deb atashi va dunyo boʻylab axloqsiz shaxslarni qirgʻin qilish va jinoyatdan xoli jamiyat yaratish uchun foydalanishga boʻlgan keyingi urinishlari, qarshilik sifatida esa uni qoʻlga olish uchun anonim detektiv ‘’L’’ boshchiligidagi yapon politsiyasi ishchi guruhining harakatlari atrofida aylanadi.

  Animatsion adaptatsiyasi
Keyinchalik, Nippon televideniesida, Madhouse tomonidan ishlab chiqarilgan va Tetsuro Araki rejissyori boʻlgan 37-qismli anime teleseriali adaptatsiyasi 2006-yil oktyabridan 2007-yil iyunigacha namoyish etilgan. 2006 yilda Nisio Isin tomonidan seriyaga asoslangan yengil roman ham yozilgan.Nintendo DS video oʻyinlar kompaniyasi va Konami video oʻyinlar kompaniyasi tomonidan turli xil video oʻyinlar ham isteʼmolga chiqarilgan. AQSHda bu anime Netflixkinokompaniyasi tomonida 2017-yil avgust oyida kino shaklida ommaga tadbiq etilgan.

Taqiqlar 
2005-yilning boshida, Liaoning (Xitoy Xalq Respublikasi) poytaxti Shenyang shahridagi maktab maʼmurlari bolalarga „Ajal Daftari“ni oʻqishni taqiqlashgan, chunki oʻquvchilar oʻquv daftarlarini „Ajal Daftari“ga oʻxshatib olib, keyin unga tanishlari, dushmanlari va oʻqituvchilarining ismlarini yoza boshlashgan. Taqiq esa oʻquvchilarning „jismoniy va ruhiy salomatligini“ „begunoh bolalarni yoʻldan ozdiruvchi, ularning ongi va ruhini buzuvchi“ deb ataluvchi sabablar bilan qoʻyilgan.

Qoʻshimcha 
 Now: Zero – J. G. Ballard tomonidan qisqa hikoya janridagi asar. Ajal Daftariga oʻxshash syujetda.
 Mening qo‘shnim Totoro – Suzuki Miyazaki  tomonida yozilgan anime janridagi asar.
Gibli studiosi



Gibli Studiyasi 
Gibli Studiyasi, Inc. (yaponcha: 株式会社スタジオジブ, Hepburn: Kabushiki gaisha Sutajio Jiburi) – Tokioning Koganei shahrida joylashgan yapon animatsion studiosidir. Bu studiya animatsiya sanoatida pesh qadamlardan biri va oʻz tajribasida qisqa hikoyalar, televizion reklamalar va telefilm kabi turli media formatlarini sinab koʻrgan. Studiya tomoshabinlar orasida katta shuhratga ega. Studiya 1988-yilda suratga olingan „Mening qo‘shnim Totoro“ anime filmidagi yenot it(tanuki) ruhi Totoro obrazi bilan mashhur. Studiyaning eng yuqori daromad keltirgan filmlari orasida " Spirited Away " (2001), „Howl's Moving Castle“ (2004) va „Ponyo“ (2008) filmlari bor. Gibli Studiyasi 1985-yil 15-iyunda rejissyorlar Hayao Miyazaki va Isao Takahata va prodyuser Toshio Suzuki tomonidan Topcraft aktivlarini sotib olgandan soʻng tashkil etilgan. Studiya, shuningdek, bir nechta video oʻyinlarni vizual rivojlantirish boʻyicha video oʻyinlar studiyalari bilan birgalikda ishlagan.

Studiyaning beshta filmi Yaponiyada suratga olingan eng koʻp daromad keltirgan oʻnta badiiy film qatoriga kiradi. ‘’Spirited Away’’ ikkinchi oʻrinni egallab, Yaponiyaning oʻzida 31,68 milliard iyen va butun dunyo boʻylab 380 million AQSH dollaridan ortiq daromad keltirgan. ‘’Malika Mononoke""’’ esa 20,18 milliard iyen yigʻib, toʻrtinchi oʻrinni egallagan. "Malika Mononoke" 1998 yilda yilning eng yaxshi yapon filmi nominatsiyasida g‘olib chiqqan birinchi animatsion film bo‘ldi. Ularning koʻplab asarlari „Animage Gran-pri“ mukofotiga sazovor boʻlgan. Toʻrt nafari Yaponiya akademiyasining yil animatsiyasi boʻyicha mukofotini qoʻlga kiritgan. Ularning beshta filmi Akademiya mukofotiga nomzod boʻlgan. „Spirited Away“ filmi 2002-yilda „Golden Bear“ va 2003-yilda „Eng yaxshi animatsion film“ nominatsiyasida „Oskar“ mukofotiga sazovor boʻlgan.

2014-yil 3-avgustda,Gibli Studiya Miyazaki nafaqaga chiqqanidan keyin faoliyatini vaqtincha toʻxtatdi. 2017-yil fevral oyida Suzuki Miyazaki oʻz taʼtili yakunini eʼlon qilgan holda, yangi badiiy film, „The Boy and the Heron“ (2023) bilan qaytdi.

Havolalar 

 Rasmiy sayti
 Mening qoʻshnim Totoroni tomosha qilish uchun havola
Ajal Daftari



Ajal Daftari

Ajal Daftari-Tsugumi Ohba tomonidan qogʻozga tushirilgan va Takeshi Obata tomonidan tasvirlangan yapon manga janriga mansub toʻqima asar. Asar ‘’Weekly Shōnen Jump’’ manga jurnalida 2003-yil dekabridan 2006-yil mayigacha boʻlimlarga boʻlinib, keyihalik esa 12 ta jildda toʻplangan holda taqdim etilgan. Hikoya Layt Yagami, daho oʻrta maktab oʻquvchisi, sirli daftarni topib olishi bilan boslanadi, qaysikim shinigami(oʻlim xudosi) Ryukga tegishli boʻlgan „Ajal daftari“dir. Bu daftar foydalanuvchisi shunday qudratga ega boʻladiki, uning sahifalarida ismi yozilgan har qanday odam daftarda bitilgani kabi oʻlim topadi.. Serialda asosiy syujet Laytning „Ajal Daftari“ dan „Kira“ taxallusi ostida ishlab, oʻzini xudo deb atashi va dunyo boʻylab axloqsiz shaxslarni qirgʻin qilish va jinoyatdan xoli jamiyat yaratish uchun foydalanishga boʻlgan keyingi urinishlari, qarshilik sifatida esa uni qoʻlga olish uchun anonim detektiv ‘’L’’ boshchiligidagi yapon politsiyasi ishchi guruhining harakatlari atrofida aylanadi.

  Animatsion adaptatsiyasi
Keyinchalik, Nippon televideniesida, Madhouse tomonidan ishlab chiqarilgan va Tetsuro Araki rejissyori boʻlgan 37-qismli anime teleseriali adaptatsiyasi 2006-yil oktyabridan 2007-yil iyunigacha namoyish etilgan. 2006 yilda Nisio Isin tomonidan seriyaga asoslangan yengil roman ham yozilgan.Nintendo DS video oʻyinlar kompaniyasi va Konami video oʻyinlar kompaniyasi tomonidan turli xil video oʻyinlar ham isteʼmolga chiqarilgan. AQSHda bu anime Netflixkinokompaniyasi tomonida 2017-yil avgust oyida kino shaklida ommaga tadbiq etilgan.

Qoʻshimcha 
 Now: Zero – J. G. Ballard tomonidan qisqa hikoya janridagi asar. Ajal Daftariga oʻxshash syujetda.
 Mening qo‘shnim Totoro – Suzuki Miyazaki  tomonida yozilgan anime janridagi asar.
Polsha prezidenti qasri

Polsha prezidenti qasri () – Visladagi qal’a. U 1929-1930-yillarda meʼmor Adolf Shiszko-Bogush tomonidan Polsha Prezidenti Ignacy Mościcki uchun modernistik uslubda qurilgan.

1906-yilda Beskydy oʻrmonining goʻzalligidan hayratga tushgan Archduche Fridrixning buyrugʻi bilan Tirol uslubidagi yogʻoch uy qurildi. Lojadan gersogning oʻzi va xotini foydalangan; qoida tariqasida, odamlar bu yerga yiliga ikki marta, bahorda findik ov qilish va kuzda kiyik ovlash uchun kelishgan. 1915-yilda Germaniya imperatori Vilgelm II, general Hindenburg, Avstriya imperatori Karl I va avstriyalik general Xyotzendorf uyga joylashdilar. Birinchi jahon urushi tugaganidan va Gabsburglar sulolasi qulagandan soʻng, mintaqadagi 200 ga yaqin norozi avstriyaliklar uyni vayron qilishdi.

Polsha davlatchiligi tiklanganidan soʻng, uy Qishloq xoʻjaligi vazirligining mulkiga aylandi. 1927-yilda Sileziya hukumati bu joyda Polsha prezidenti uchun qarorgoh qurishni taklif qildi.

Adolf Shishko-Bogush Polsha prezidenti qarorgohini qurish uchun taklif qilingan. Yangi qal’a modernistik uslubda qurilgan boʻlib, dastlab tekis tomlari boʻlgan. 1938-yilda mis qiya mis tomlari qoʻshilgan.

1939-1945-yillarda nemis istilosi paytida qal’a SS qoʻshinlari ixtiyorida edi. Urush tugagandan soʻng, qal’a taʼmirlandi va Polsha Prezidentining ixtiyoriga topshirildi. 1948-yilda Boleslav Bierut qasrda qoldi. Polshada prezidentlik instituti tugatilgandan soʻng, qal’a PXR vazirlar mahkamasi uchun dam olish maskani boʻlib xizmat qildi. Vladislav Gomulka va Konstantin Rokossovskiy qasrda bir necha bor qolishgan. Yuzef Cyrankevich yiliga ikki marta Pasxa va Rojdestvo bayramlarida qasrga tashrif buyurdi. Yillar davomida unga Piotr Yaroshevich, Edvard Ochab, Edvard Gierek kabi polshalik siyosatchilar, shuningdek, boshqa mashhur polyaklar tashrif buyurishdi.

1981-yildan beri bino Pniowek koʻmir konining ishchilari uchun dam olish uyiga aylandi, ammo baribir davlat mulki boʻlib qoldi. 1990-yillarda u sayyohlik kompaniyasi tomonidan ijaraga olingan.

2002-yilda u prezident idorasi tomonidan sotib olindi, kapital taʼmirdan soʻng qasr yana Polsha prezidentining qarorgohiga aylandi. Prezident tashriflaridan tashqari, qasr mehmonxona sifatida ishlatiladi va hamma uchun ochiq.

Qasr yonida 1930-yillarning boshlarida tashkil etilgan tennis kortlari bor. Muassasa qimmatbaho archa va rovon daraxtlari, shuningdek, sunʼiy ravishda ekilgan  va togʻ qaragʻaylari oʻrnatilgan bogʻ bilan oʻralgan.

Manbalar 

Davlat rahbarlarining rasmiy qarorgohlari
Jan Akkersdijk

Jan Jacob Akkersdijk () (1887-yil 8-yanvar, Ngrantjak, Gollandiya — 1953-yil 31-mart, Arnem) – gollandiyalik futbolchi, Velocitas Breda jamoasi hujumchisi boʻlgan. Gollandiya terma jamoasida ikkita oʻyin oʻtkazgan.

Ilk yillari 
Jan Jacob Akkersdijk, shuningdek, Jek nomi bilan tanilgan, Java orolida joylashgan Salatiga shahri yaqinida joylashgan Ngrantjak qishlogʻida dunyoga kelgan.

Otasi – Joris Akkersdijk, Rotterdamlik, onasi – Vilhelmina Aleksandrina van Leuven, Lumadyang shahrida tugʻilgan. Ota-onasi 1881-yil avgust oyida Lumadyangda turmush qurishgan. Ularning oilasida olti farzand tugʻilgan: uch qiz va uch oʻgʻil. Oila boshligʻi plantator va Mandi Radja tamaki kompaniyasining egasi boʻlib, uning qarorgohi Banyumasda joylashgan edi. Uning bobosi Jacob Akkersdijk rassom va Rotterdamdagi Tasviriy sanʼat akademiyasida oʻqituvchi boʻlib ishlagan.

Jan Gollandiya markaziga mashgʻulot oʻtash uchun joʻnab ketgan va u yerda Alkmaardagi kadet maktabiga oʻqishga kirgan. Shu klubda futbol oʻynay boshlagan. 1906-yilda u Breda shahridagi Qirollik xarbiy akademiyasiga oʻqishga kirgan.

Sportchilik faoliyati 
Oʻn sakkiz yoshida Jan asosan harbiy akademiya va kadet maktablari talabalari oʻynaydigan „Velocitas“ futbol klubiga aʼzo boʻlgan. Jan klubda markaziy hujumchi sifatida oʻynay boshlagan va bir yildan soʻng Gollandiya terma jamoasidan chaqiruv olgan.

Uning terma jamoadagi debyuti 1908-yil 26-aprelda Rotterdamda Belgiyaga qarshi oʻtkazilgan oʻrtoqlik uchrashuvida boʻlib oʻtgan. Mezbonlar 3:1 hisobida gʻalaba qozonishgan. Janning oxirgi oʻyini Fransiya terma jamoasiga qarshi oʻtkazilgan va gol urishga muvaffaq boʻlgan. Uning jamoasi 4:1 hisobida gʻalaba qozongan – Gollandiya uchun bu Fransiya termasi bilan birinchi uchrashuv boʻlgan.

1909-yilda u Haarlemdan HFC klubiga koʻchib oʻtgan, lekin tez orada Gollandiyaning Sharqiy Hindistonida xizmat qilish uchun chaqirilgan.

Shahsiy hayoti 
Ikki marta oila qurgan. U birinchi marta yigirma toʻqqiz yoshida oila qurgan boʻlib – uning rafiqasi Achex provinsiyasidagi Tanjong Pura qishlogʻida tugʻilgan 18 yoshli Jonker Dora (Dolli) Dibbets edi. Ularning nikohi 1916-yil 12-aprelda Bogorda qayd etilgan. 1921-yil dekabr oyida ularningoiladia ikki qiz tugʻilgan. Er-xotin 1924-yil 28-fevralda Jakartaada ajrashishgan.

1931-yil iyul oyida u Jakartada 29 yoshli Luiza Margareta Leoni Shuller tot Persum bilan oila qurgan. 1932-yil aprel oyida oʻgʻli Jek Joris dunyoga kelgan.

Jan 1953-yil 31-martda Arnemda 66 yoshida vafot etgan.

Manbalar 

Niderland futbolchilar
1953-yilda vafot etganlar
31-martda vafot etganlar
1887-yilda tugʻilganlar
8-yanvarda tugʻilganlar
Grafton Tayler Braun

Articles with hCards
Grafton Tayler Braun (1841-yil 22-fevral – 1918-yil 2-mart) amerikalik rassom, litograf va kartograf boʻlgan. Braun Tinch okeanining shimoli-gʻarbiy qismi va Kaliforniyani tasvirlaydigan asarlar yaratuvchi birinchi afro-amerikalik rassom edi.

Hayoti va taʼlimi 
U 1841-yil 22-fevralda Pensilvaniya shtatining Harrisburg shahrida tugʻilgan. Uning ota-onasi Vilgelmina va Tomas Braun boʻlib, Merilendda tugʻilgan va 1837-yilda Pensilvaniyaga koʻchib oʻtgan. Uning otasi ozodlik tarafdori boʻlgan. Braun oʻn toʻrt yoshida Filadelfiya bosmaxonasida ishlagan. U yerda Braun litografiya mahoratini oʻrgangan.

Karyera 

Braun 1858-yilda San-Frantsiskoga koʻchib oʻtdi va mehmonxona boshqaruvchisi va yuk tashuvchisi boʻlib ishlagan. 1880-yillarda rassom sifatida tanilgunga qadar litograf boʻlib ish boshlagan. 1867-yilda u oʻz firmasini ochdi. Kaliforniyadagi konchilik faoliyati bilan qoʻllab-quvvatlangan iqtisodiy faoliyat Braunning 1870-yillarda bir qator mijozlar uchun reklama, xaritalar va skriptlarni yaratadi. 1878-yilda u "San-Frantsiskoning tasvirlangan tarixi" asarini yaratdi, u shaharning 72 topografik tasviridan iborat. Braunning Bay Area va Nevada hududidagi ishi aholi punktlari, mulkni sotish, daʼvolar va shahar chegaralari boʻyicha hujjatlarni toʻgʻirlash boʻlgan.

Keyingi yili u oʻz kompaniyasini sotdi. Braun 1882-yilda koʻrfaz hududini tark etib, Viktoriya, Britaniya Kolumbiyasiga koʻchib oʻtdi. U yerda boʻlganida u Amos Bowman geologik tadqiqotida qatnashgan. U chizmachi boʻlib xizmat qilgan va Kaskad togʻlarini hujjatlashtirgan. 1884-yilda u Qoʻshma Shtatlarga qaytib keldi. U Portlendda (Oregon shtati) yashagan, landshaftlarni chizgan, shuningdek, rasm chizish uchun Yosemit va Yellowstone milliy bogʻiga sayohat qilgan.

Manbalar 
1918-yilda vafot etganlar
1841-yilda tugʻilganlar
Nazirbek Аbdujabborbekov

Nazirbek Abdujabborbekov (1878-yil, Samarqand – ?) – imom, mudarris. Sovet hukumatining xufya xizmatlarini bajargan. Stalin qatagʻoni davrida qamalgan.

Biografiyasi 
Nazirbek Abdujabborbekov 1878-yilda Samarqand shahrining Xayrobod mavzeyida, Xoja Zummurod mahallasida tugʻilgan. Otasi Abdujabborbek Samarqand shahridagi mashhur boylardan hoji Mansurboyning mirzasi boʻlgan. Nazirbek Abdujabborbekov dastlab eski maktabda, keyin Sharbatdor mavzeyida joylashgan rus-tuzem maktabida tehsil olgan. Shundan keyin 14 yil mobaynida Hoja Zummurod madrasasida, toʻrt yil davomida Buxoro shahridagi Mir arab madrasasida taʼlim olgan. Madrasada mulla Abduroziqcha domla unga ustozlik qilgan. N.Abdujabborbekov madrasa taʼlimini bitirgandan keyin, Samarqandga qaytib mudarrislik bilan shugʻullanadi.

Nazirbek Abdujabborbekov 1919-yildan 1920-yilgacha Xayrobodda joylashgan Qoʻshbegi, 1920-yildan 1932-yilgacha Xoʻja Zummurod masjidiga imomlik qiladi. Mulla Nazirbek 1921-yilda „Milliy ittihod“ jamiyatiga aʼzo boʻlgan. Biroq, siyosiy hayotdan oʻzini uzoqroq tutgan. Koʻp vaqtini talabalari bilan birga oʻtkazgan. Shoʻrolar hokimiyati mustahkamlanib madrasalar deyarli talabasiz qolayotgan 1924—1926-yillarda ham Xoʻja Zummurod madrasasida Nazirbek Abdujabborbekov yonidan Turkistonning turli shaharlaridan kelgan 50 nafardan ortiq talaba bor edi. Yetuk ulamo va mudarris sifatida Mahkamai shariyaga aʼzosi boʻladi.

1932-yilda imomlik paytida OGPU xodimlari buyrugʻi bilan qamoqqa olinib, xufya ishlarga majburan jalb etilgan. 1933-yilda Nazirbek Abdujabborbekov qori Narzullo ismli kishi bilan birgalikda Karkidan Afgʻonistonga yuboriladi. Ular birgalikda 8-10 kun ichida Andxoʻyga yetib keladilar. Nazirbek Abdujabborbekov sovet maʼmurlari birgalikda Afgʻoniston vaziri bilan koʻrishadilar. Ularni Afgʻonistonga yuborishning asosiy sababi sovetlar afgʻon hukumati vakillari bilan muzokaralar vaqtida afgʻonlarga SSSRdagi musulmon kishilar turmushining yaxshi ekanligi haqida maʼlumot berishlari kerak boʻlgan. Shundan keyin ular Samarqandga qaytadi.

Nazirbek Abdujabborbekov Oʻzbekiston SSR Jinoyat Kodeksining 58-, 66-moddaning 2-qismi, 67-moddalar bilan aybdor deb topilgan. Shunday keyin besh yil muddatga siyosiy huquqlarini yoʻqotgan holda, mol-mulklari konfiskatsiya qilinib, 10 yil muddatga ozodlikdan mahrum qilish jazosi tayinlangan.

2022-yil 19-dekabrda reabilitatsiya qilingan.

Manbalar 

Samarqand kishilari
1878-yilda tugʻilganlar
Samarqandda tugʻilganlar
Efim Shifrin

Shifrin Naxim (Efim) Zalmanovich (1956-yil 25-mart, Nexikan, Magadan viloyati, SSSR) – sovet va rus teatr va kino aktyori, komediyachi, qoʻshiqchi, estrada artisti, rejissyor, teleboshlovchi, yozuvchi va blogger boʻlgan.

Tarjimai holi 
1956-yil 25-martda Magadan viloyatining Nexikan shahrida tugʻilgan.

Bir yil oldin uning otasi Zalman Shifrin Shmuilovich reabilitatsiya qilingan va Kolyma shahridagi majburiy yashash joyidan ozod etilgan. Ammo Shifrinlar u yerda qolish va yashashga qaror qilgan . Otasi Magadan viloyatining Susuman shahridan ishga taklif etilganligi uchun Shifrinlar oilasi u yerga koʻchib ketishgan. 1966-yilda shifrinlar Latviyaga joʻnab ketishgan va Yurmalaga joylashganlar. U yerda Naxim Shifrin 5-sonli oʻrta maktabni tamomlagan.

U 1973—1974-yillarda Latviya davlat universitetining filologiya fakultetida, 1974—1978-yillarda GUTSEI estrada fakultetida Roman Viktyuk kursida tahsil olgan. 1977-yildan boshlab u Moskva davlat universitetining talabalar teatrida roʻl ijro eta boshlagan. Oʻsha paytda Efim Shifrinning teatr asarlari „Alvido, bolalar!“ va „Bitiruvdan keyingi kecha“ spektakllarini oʻz ichiga olgan.

1979-yilda 1-Moskva estrada artistlari tanlovi, 1983-yilda esa VII Butunittifoq estrada artistlari tanlovi laureati boʻlgan. 1985-yilda Shifrin, Viktor Koklyushkinning asarlari asosida oʻzining „Ya xotel bi skazat“ deb nomlangan birinchi yakkaxon spektaklini namoyish qilgan. V.Koklyushkinning matnlari „Uch savol“ va „Dumaloq oy“ pyesalari kelib chiqishiga sabab boʻlgan. 1980–1985-yillarda GITISning estrada rejissyorligi fakultetida tahsil olgan.

1990-yilda u „Ya igrayu Shostakovicha“ pop-musiqali yakkaxon shousida rol oynagan. U Shifrin teatrini yaratgan va u hozirgacha teartni boshqarib kelmoqda. 1992-yilda Efim Shifrin „Zolotoy Ostap“ mukofotining birinchi sovrindori boʻlgan.

Rassomning repertuarida koʻplab vokal asarlar bor, shu jumladan Dmitriy Shostakovichning Sasha Cherniy soʻzlariga yozilgan romanlari, Mark Minkovning „Ierusalim“ qoʻshiqlari, Mixail Kochetkovning „Muzika vo mne“, Aleksandr Klevitskiyning „Yujnaya noch“ va boshqalar mavjud.

Manbalar 

Rossiyalik qoʻshiqchilar
XXI asr hind aktyorlari
Rossiyalik aktyorlar
Sovet aktyorlari
Alifbo boʻyicha aktyorlar
Yashayotgan insonlar
1956-yilda tugʻilganlar
25-martda tugʻilganlar
Jennifer Egan

Jennifer Egan(1962-yilda tugʻilgan)-amerikalik yozuvchi va qisqa hikoyalar yozuvchisi. Uning  A Visit from the Goon Squad romani badiiy adabiyot uchun 2011-yilda Pulitser mukofoti va Milliy kitob tanqidchilari toʻgaragi mukofotiga sazovor boʻlgan.2018-yilning 28-fevral holatiga koʻra, Egan „PEN America“ prezidenti hisoblanadi.

Erta hayoti 

Jennifer Egan Amerikaning Chikago shahrida tugʻilgan ammo San Franciscoda katta boʻlgan.Egan Lowell oʻrta maktabini tugatgach,Pensilvaniya universitetida ingliz adabiyoti boʻyicha mutaxassislikka ega boʻladi. Oʻqishni tugatgandan soʻng, ikki yilni Kembrijdagi Sent-Jon kollejida oʻtkazadi, u yerda keyinchalik magistrlik darajasini ham oladi. Egan 1987-yilda Nyu-Yorkka koʻchib kelgan. Oʻsha paytlarda u endigina yozishni oʻrganar ekan koʻplab ishlarda, jumladan, jahon Savdo Markazida ovqatlanish sohasida ham ishlaydi.

Shaxsiy hayoti 
Jennifer Egan hozirgi kunda Brooklyndagi Clinton Hillda Oilasi bilan yashaydi. Uning ikkita farzandi bor(Manu va Raoul).

Mukofotlari 
Egan 1986-yilda Thouron mukofotiga sazovor boʻladi,Sanʼat uchun milliy jamgʻarma va 1996-yilda Guggenheim stipendiyasi sovrindori ham boʻladi.2002-yilda Egan uysiz bolalar haqida hikoya yozadi va Kerroll Koval jurnalistika mukofotiga sazovor boʻladi. Keyin 2004–2005-yillarda Nyu-York jamoat kutubxonasi qoshidagi Doroti va Lyuis B. Kulman nomidagi olimlar va yozuvchilar markazida ishlaydi.2011-yilda Egan badiiy adabiyot uchun PEN/Folkner mukofoti finalchisi boʻladi. Oʻsha yilini oʻzida Milliy kitob tanqidchilari toʻgaragi mukofoti,Los-Anjeles Tayms kitob mukofoti va Goon guruhi tashrifi uchun Pulitser mukofotini qoʻlga kiritadi.

Asarlari

Romanlari 
 The Invisible Circus (1994)
 Look at Me (2001)
 The Keep (2006)
 A Visit from the Goon Squad (2010)
 Manhattan Beach (2017)
 The Candy House (2022)

Qisqa hikoyalar toʻplami 
 Emerald City
 Black Box

Manbalar 

yozuvchilar amerikaliklar
Iqbolnoma



IQBOLNOMA 
Iqbolnoma -jahon va o'zbek adabiyotidagi yana bir nodir , tarixiy asar. Bu asar Temuriylar va Boburiyzodalar hayotini o'rganishda muhim bir manba hisoblanadi. Asar muallifi Mo'tamidxon, asli eronlik bo'lib, bir vaqtlar Hindistonga kelib, Jahongirshoh xizmatida bo'lgan. O'z qobiliyati tufayli saroyda "Mir Baxshi" lavozimigacha ko'tarildi. Otasi Jahongirshohdan keyin taxtga chiqqan Shoh Jahon ham Mo'tamidxonni ana shu lavozimda olib qolgan.

Mo'tamidxon Jahongir topshirig'iga binoan "Tuzuki Jahongiri"ni tugatgach, o'zi mustaqil tarzda "Iqbolnoma" asarini yozishga kirishadi. Bu asar 3 qismdan iborat bo'lib, uning birinchi qismida Amir Temur oilasi tarixi bayon qilingan. Bobur va Humoyun hukmronligi davrlari ham o'sha qismga kiritilgan. Asarning ikkinchi qismida Akbarshohning hukmronlik faoliyati bayon qilingan. Uchinchi qismida esa Jahongirning hukmronligi davri bayon qilinadi.Mo'tamidxon Jahongirning yaqin kishilaridan bo'lgani uchun uning atrofidagi voqealardan yaqindan xabardor edi. Bundan tashqari asarda Jahongir shohlik davrining 19-yilidan keyingi faoliyati mufassal yoritib berilgan. Shuning uchun Jahongir hayotining ana shu qismini yoritishda "Iqbolnoma" muhim ahamiyatga ega.Shuni aytib o'tish kerakki,bu asarda  ham voqealar va ularning sabablarini izohlashda yuzakilikka , g'arazgo'ylikka yo'l qo'yilgan.Tarixchilarning fikricha, Mo'tamidxon Jahongir panohidan boshpana topgan edi, shuning uchun ham uning shaxsini ta'riflashda bir oz bo'rttirishga yo'l qo'ygan. Shu bois asarni tahlil qilishda bu hollarni e'tiborga olish  maqsadga muvofiqdir.

Jahongirning shohlik  faoliyatini o'rganishda o'sha davrlarda yaratilgan Muhammad Hodining "Tatimma voqeoti Jahongiriy",Ho'ja Kamgorning "Maassiri Jahongiriy" kabi asarlari yaxshi manba bo'lib xizmat qiladi.

Manbalar 
1."Boburiyzodalar"(G'ofurjon Satimov)